1. นโยบายและภาพรวมการประกอบธุรกิจ

บริษัท ไทยมิตซูวา จำกัด(มหาชน) ก่อตั้งขึ้นเมื่อวันที่ 4 พฤศจิกายน 2530 โดย“บริษัท มิตซูวา
อิเล็คทริค อินดัสตรี จำกัด” ในประเทศญี่ปุ่น ถือหุ้นในบริษัท 59.25%
เชี่ยวชาญในด้านการผลิตและประกอบชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
วัตถุประสงค์และเป้าหมาย คือ ประกอบกิจการรับจ้างผลิตผลิตภัณฑ์จากพลาสติก
และผลิตผลิตภัณฑ์จากแมกนีเซียมสำหรับกล้องถ่ายรูป โดยกำหนดนโยบายคุณภาพ
“มุ่งมั่นยกระดับพัฒนา ผลิตสินค้าที่ดีมีคุณภาพ ส่งมอบตรงต่อเวลา บริหารจัดการความเสี่ยง
และตอบสนองความพึงพอใจของลูกค้าด้วยการปรับปรุงอย่างต่อเนื่อง”
และสื่อสารไปถึงพนักงานทุกระดับให้ยึดมั่นในการปฏิบัติงานอย่างสม่ำเสมอ

ลูกค้าบริษัทเป็นผู้ผลิตสินค้าต้นแบบ หรือ Original Equipment Manufacturer (OEM)
ซึ่งอยู่ในกลุ่มอุตสาหกรรมผลิตรถยนต์และอุปกรณ์เครื่องใช้สำนักงาน
เครื่องใช้ไฟฟ้าต่างๆและกล้องถ่ายรูป ทั้งในประเทศและต่างประเทศ

ณ วันที่ 31 มีนาคม 2561 บริษัทมีทุนจดทะเบียน 199.5 ล้านบาท จดทะเบียนในตลาดหลักทรัพย์
เอ็มเอไอ (mai) ชื่อย่อว่า “ TMW” สำนักงานใหญ่ ตั้งอยู่ที่ 31 หมู่ 2 ถนนลาดหลุมแก้ว
ตำบลบ้านฉาง อำเภอเมือง จังหวัดปทุมธานี 12000 และโรงงานที่โคราช ที่ตั้งอยู่ที่ 159 หมู่ 6
ตำบลท่าอ่าง อำเภอโชคชัย จังหวัดนครราชสีมา 30190

ปัจจุบัน โรงงานผลิตชิ้นส่วนพลาสติก อยู่ที่ปทุมธานี รวม 8 โรง และโรงงานที่ 9
กำลังอยู่ในระหว่างการก่อสร้าง ตั้งอยู่ในบริเวณข้างเคียงโรงงานที่ 8
และที่โคราชมีโรงงานผลิตชิ้นส่วนพลาสติกอีก 1 โรง ลูกค้าแบรนด์สินค้าญี่ปุ่น เช่น ฮอนด้า ซูสุกิ
แคนนอน และริโก้ เป็นต้น ส่วนโรงงานผลิตชิ้นส่วนแมกนีเซียมสำหรับกล้องถ่ายรูปมี 1 โรง
ลูกค้าแบรนด์สินค้าญี่ปุ่น เช่น แคนนอน โซนี่ นิคอน และฟูจิ เป็นต้น

โครงสร้างการถือหุ้นของกลุ่มบริษัท ณ วันที่ 31 มีนาคม 2561

11.63%

52.04%

59.25%

สาขาโคราช มีโรงงาน 2 โรง ได้แก่

  1. โรงงานผลิตชิ้นส่วนพลาสติก

  2. โรงงานผลิตชิ้นส่วนแมกนีเซียมสำหรับกล้องถ่ายรูป

ความสัมพันธ์กับบริษัทแม่

บริษัท มิตซูวา อิเล็กทริค อินดัสตรี จำกัด เป็นบริษัทแม่ สถานที่ตั้งเลขที่ 7-720 คอนดะ ฮาบิกิโนะ
โอซาก้า ประเทศญี่ปุ่น ( เว็บไซต์http://www.mitsuwa-ec.co.jp ) ถือหุ้นบริษัทในสัดส่วน
59.25% บริษัทมีธุรกรรมทางการค้าเกี่ยวข้องกันกับบริษัทแม่ ซึ่งในระหว่างปี 2560 บริษัทขายสินค้า
91.2 ล้านบาท คิดเป็น 3.1% ของรายได้จากการขายของบริษัท บริษัทซื้อวัตถุดิบ 84.7 ล้านบาท
คิดเป็น 6.6% ของวัตถุดิบและวัสดุสิ้นเปลืองใช้ไปของบริษัท และบริษัทจ่ายค่าบริการทางเทคนิค
64.1 ล้านบาท เ คิดเป็น 2.2% ของรายได้จากการขายของบริษัท

2. ลักษณะการประกอบธุรกิจ

บริษัทมีรายได้จากการประกอบธุรกิจหลัก 3 กลุ่ม ดังนี้

1.  ชิ้นส่วนพลาสติก

2.  ชิ้นส่วนแมกนีเซียมสำหรับกล้องถ่ายรูป

3.  แม่พิมพ์

  โครงสร้างรายได้

รายได้จำแนกตามส่วนงานผลิตและจำหน่าย (หน่วย : ล้านบาท)

  ----------------------------- -------------- --------- -------------- --------
  รายได้จากการขาย                ปี 2560         สัดส่วน     ปี 2559         สัดส่วน

  ชิ้นส่วนพลาสติก                   1,958.55       66.5%     1,508.98       61.5%

  ชิ้นส่วนแมกนีเซียมสำหรับกล้องถ่ายรูป   831.96         28.2%     705.59         28.7%

  แม่พิมพ์                         155.20         5.3%      240.23         9.8%

  รวมทั้งสิ้น                       2,945.70       100.0%    2,454.80       100.0%
  ----------------------------- -------------- --------- -------------- --------

ยอดขาย 5 ปี แยกตามประเภทรายได้ (หน่วย : ล้านบาท)

[]

ยอดขาย 5 ปี แยกตามพื้นที่ (หน่วย : ล้านบาท)

ชิ้นส่วนพลาสติกโรงงานปทุมธานี ชิ้นส่วนพลาสติกโรงงงานโคราช

[] []

ชิ้นส่วนแมกนีเซียม แม่พิมพ์ [] []
สรุปยอดขาย ปี 2560

- ชิ้นส่วนพลาสติกที่โรงงานปทุมธานี เติบโตขึ้นเนื่องจากงานออโต้โรงงานที่ 8

- ชิ้นส่วนพลาสติกที่โรงงานโคราช เติบโตขึ้นเนื่องจากงานลูกค้าเจวีซี

- ชิ้นส่วนแมกนีเซียมที่โรงงานโคราช เติบโตขึ้นเนื่องจากงานโมเดลใหม่

- งานแม่พิมพ์ลดลงในปี 2560 เนื่องจากแม่พิมพ์ไพโอเนียร์เข้ามาปี 2559 และในปี 2560
แม่พิมพ์เริ่มใช้ ผลิตแมสโปร (mass pro)แล้ว

ยอดขายแยกตามผลิตภัณฑ์

ปี 2559 ปี 2560

[] []

2.1 ลักษณะผลิตภัณฑ์

1.  ชิ้นส่วนพลาสติก แบ่งออกเป็น 3 ประเภท

  1) ชิ้นส่วนพลาสติกสำหรับเครื่องใช้ไฟฟ้า และอิเล็กทรอนิกส์ เช่น ปุ่มควบคุมอุปกรณ์
  เครื่องใช้ไฟฟ้าและอิเล็กทรอนิกส์ เป็นต้น

  2) ชิ้นส่วนพลาสติกสำหรับเครื่องใช้ในสำนักงาน (Office Automation)
  และเครื่องใช้ไฟฟ้าภายในบ้าน (Home Appliances) เช่น เครื่องถ่ายเอกสาร
  เครื่องพิมพ์งานเอกสาร และแป้นพิมพ์คอมพิวเตอร์ เป็นต้น

  3) ชิ้นส่วนพลาสติกสำหรับรถยนต์(Automobile) รถกระบะ (Pick Up) และจักรยานยนต์
  (Motorcycle) เช่น บังโคลนรถจักรยานยนต์ส่วนหน้าและหลัง แผงกันชน และกรอบกระจกข้าง
  เป็นต้น

2.  ชิ้นส่วนแมกนีเซียมสำหรับกล้องถ่ายรูป (Camera Body Frame)

3.  รับจ้างผลิต/ซ่อม และปรับปรุงแม่พิมพ์ (Molding Service)

บริษัทกำหนดนโยบายคุณภาพ “เราผลิตสินค้าเพื่อความพึงพอใจสูงสุดของลูกค้า ส่งมอบตรงต่อเวลา
โดยการยกระดับคุณภาพด้วยการปรับปรุงอย่างต่อเนื่อง” ดังนั้น
คุณภาพของสินค้าและบริการที่ลูกค้าได้รับจะผ่านกระบวนการผลิตด้วยเครื่องมืออุปกรณ์ที่ทันสมัยและเทคโนโลยีการผลิตภายใต้การควบคุมดูแลอย่างใกล้ชิดในทุกขั้นตอนการผลิตโดยผู้เชี่ยวชาญญี่ปุ่นและคนไทยซึ่งมีทักษะและประสบการณ์ในงานผลิตชิ้นส่วนเป็นพิเศษมาอย่างยาวนาน
จึงเชื่อมั่นได้ว่า
ผลิตภัณฑ์ที่ออกจากกระบวนการผลิตก่อนส่งมอบลูกค้าเป็นไปตามมาตรฐานการผลิตเช่นเดียวกับมาตรฐานที่ญี่ปุ่น

ในการประกอบธุรกิจรับจ้างผลิตชิ้นส่วนพลาสติกปทุมธานีและชิ้นส่วนแมกนีเซียมสำหรับกล้องถ่ายรูปที่โคราช
บริษัทได้รับการส่งเสริมการลงทุนจากสำนักงานส่งเสริมการลงทุน(บีโอไอ)

ในปี 2561
บริษัทคาดว่าจะสามารถเริ่มดำเนินการใช้พลังงานไฟฟ้าทดแทนส่วนหนึ่งที่ผลิตจากแผงโซล่าร์เซลล์ที่ติดตั้งบนหลังคาโรงงานที่ปทุมธานี
มูลค่าการลงทุนรวมทั้งสิ้น 132.3 ล้านบาท ซึ่งสิทธิและประโยชน์ที่บริษัทจะได้รับคือ
ยกเว้นภาษีเงินได้นิติบุคคลเป็นระยะเวลา 3 ปี เป็นสัดส่วนร้อยละ 50
ของเงินลงทุนโดยไม่รวมค่าที่ดินและทุนหมุนเวียนในการปรับปรุง
ทั้งนี้ให้ได้รับยกเว้นภาษีเงินได้นิติบุคคลจากรายได้ของกิจการที่ดำเนินการอยู่เดิม
โดยระยะเวลายกเว้นภาษีเงินได้นิติบุคคล ให้นับจากวันที่มีรายได้ภายหลังได้รับบัตรส่งเสริม ทั้งนี้
รายละเอียดเป็นไปตามประกาศคณะกรรมการส่งเสริมการลงทุนที่ 9/2560 เรื่อง
มาตรการส่งเสริมการลงทุนเพื่อปรับปรุงประสิทธิภาพการผลิต ข้อ 2
มาตรการส่งเสริมการลงทุนเพื่อการประหยัดพลังงาน การใช้พลังงานทดแทน
หรือการลดผลกระทบต่อสิ่งแวดล้อม

2.2 การตลาดและการแข่งขัน

การตลาด

กรณีงานผลิตชิ้นส่วนพลาสติก บริษัทกำหนดเป้าหมายที่จะเพิ่มลูกค้าใหม่
และเสริมทีมงานขายด้วยบุคลลากรชาวญี่ปุ่นที่มีประสบการณ์ด้านการขายกับลูกค้าชาวญี่ปุ่น
เพื่อขยายฐานลูกค้าจากลูกค้าที่มีอยู่เดิม

กรณีงานผลิตชิ้นส่วนแมกนีเซียม
กลุ่มลูกค้าหลักเป็นผู้ผลิตกล้องถ่ายรูปแบรนด์ที่มีชื่อเสียงในตลาดกล้องถ่ายรูป เช่น โซนี่ ฟูจิ
แคนนอนและโอลิมปัส เป็นต้น

บริษัทแม่รับหน้าที่การตลาดหางานให้โรงงานแมกนีเซียมที่โคราช ไม่ว่าจะเป็นงานรุ่นใหม่หรือรุ่นเดิม
โดยโรงงานแมกนีเซียมรับหน้าที่ประสานงานขายและจัดส่งสินค้าไปยังลูกค้าทั้งในและต่างประเทศรวมถึงติดต่อสื่อสารรายละเอียดข้อมูลขายต่างๆกับเจ้าหน้าที่ประจำในบริษัทแม่
ข้อตกลงซื้อขายและเงื่อนไขทางธุรกิจระหว่างบริษัทแม่และลูกค้าที่ญี่ปุ่นจะเกิดขึ้นและสำเร็จที่ญี่ปุ่น
ซึ่งลูกค้าของบริษัทต่างมีคู่ค้าอยู่ในไทย ซึ่งเป็นจุดหมายปลายทางที่บริษัทจะได้จัดส่งสินค้าไปถึง

ปี 2560 ที่ผ่านมาถึงเดือนตุลาคม ภาพรวมของตลาดกล้องดิจิทัลในประเทศยังเติบโต 14 – 15%
เมื่อเทียบกับช่วงเดียวกันกับปีก่อนหน้านั้น ซึ่งเหตุผลมาจากการเติบโตของกล้อง Mirrorless
(ขนาดเล็ก เปลี่ยนเลนส์ได้) และกล้อง DSLR (ขนาดใหญ่ เปลี่ยนเลนส์ได้)
โดยผู้บริโภคส่วนใหญ่มีประสบการณ์การถ่ายภาพจาก Smartphone
ภาวะตลาดกล้องถ่ายรูปมีการแข่งขันสูง แต่ทางฟูจิได้ตั้งงบลงทุนโฆษณากว่าร้อยล้านบาท
ถือว่าสูงสุดในรอบ 30 ปี

กลุ่มลูกค้าเป้าหมาย

ผู้ประกอบการที่เป็นผู้ผลิตสินค้าต้นแบบ (Original Equipment Manufacturer)
ที่มีชื่อเสียงเป็นที่รู้จักกันดีซึ่งผลิตสินค้าให้กับ แบรนด์ญี่ปุ่นที่รู้จักแพร่หลายไปทั่วโลก
ลูกค้าในกลุ่มชิ้นส่วนพลาสติก เช่น ฮอนด้า แคนนอน ซูซูกิ และ ไพโอเนียร์ เป็นต้น
และลูกค้าในกลุ่มชิ้นส่วนแมกนีเซียมสำหรับกล้องถ่ายรูป เช่น โซนี่ นิคอน ฟูจิ และโอลิมปัส เป็นต้น
ฐานลูกค้าของบริษัทไมได้เน้นที่ลูกค้ารายหนึ่งรายใด
เพื่อลดความเสี่ยงจากการพึ่งพิงลูกค้ารายหนึ่งรายใดมากเกินไป

การจัดจำหน่ายและช่องทางการจัดจำหน่าย

บริษัทจัดจำหน่ายทั้งในประเทศและต่างประเทศให้กับลูกค้าที่เป็นบริษัทญี่ปุ่นที่มาลงทุนฐานผลิตในไทยและผลิตสินค้าในกลุ่มอุตสาหกรรมยานยนต์
เครื่องใช้ไฟฟ้า เครื่องใช้สำนักงาน
และกล้องถ่ายรูปและสินค้าดังกล่าวติดแบรนด์ญี่ปุ่นที่มีชื่อเสียงและรู้จักกันอย่างแพร่หลาย

2.3 การจัดหาวัตถุดิบ

การผลิตชิ้นส่วนพลาสติก บริษัทมีโรงงาน 8 โรงที่ปทุมธานีและอีก 1 โรงที่สาขาโคราช
จังหวัดนครราชสีมา บริษัทสั่งซื้อวัตถุดิบจากแหล่งผลิตและจำหน่ายภายในประเทศจำนวนหลายสิบราย
เช่น ผู้ผลิตเม็ดพลาสติกในกลุ่ม ปตท
เนื่องจากประเภทผลิตภัณฑ์พลาสติกที่ต้องใช้ในการผลิตสินค้าที่หลากหลายชนิดซึ่งมีคุณสมบัติของเนื้อพลาสติกแตกต่างกัน
เช่น ลักษณะเนื้อแข็งแตกหักได้หรืออ่อนบิดงอได้ ทนความร้อนได้ในอุณหภูมิแตกต่างกัน
ชนิดวัตถุดิบที่ใช้ผลิตชิ้นส่วน เช่น ABS, P/C ABS , PET, PMMA และ PS เป็นต้น
การพิจารณาแหล่งจำหน่ายวัตถุดิบแยกได้เป็นสองกรณี คือ
กรณีที่ลูกค้ากำหนดผู้จำหน่ายวัตถุดิบมาให้บริษัทและกรณีที่บริษัทจัดหาวัตถุดิบเอง

ชิ้นส่วนพลาสติกที่ผลิตออกมาไม่ได้มาตรฐานที่ลูกค้ากำหนดและไม่สามารถนำไปแก้ไขได้
จะถูกนำไปทำลายเป็นเศษซากและจำหน่ายต่อไป

การผลิตชิ้นส่วนแมกนีเซียมสำหรับกล้องถ่ายรูป
บริษัทมีโรงงานชิ้นส่วนแมกนีเซียมหนึ่งโรงที่สาขาโคราช
ตั้งอยู่ในบริเวณข้างเคียงกับโรงงานชิ้นส่วนพลาสติก
การเลือกผู้ขายวัตถุดิบขึ้นอยู่กับเงื่อนไขการเสนอราคาที่เหมาะสมและคุณภาพของเม็ดแมกนีเซียม
ปัจจุบัน บริษัทจัดซื้อเม็ดแมกนีเซียมจากผู้ขายในญี่ปุ่น ซึ่งแหล่งผลิตแมกนีเซียมต้นทางอยู่ในจีน
เนื่องจาก
ผู้ผลิตและขายเม็ดแมกนีเซียมในประเทศไม่มีคุณภาพวัตถุดิบเพียงพอตามมาตรฐานที่กำหนดรวมถึงราคาที่เหมาะสม

การทำลายชิ้นส่วนแมกนีเซียมที่ผลิตออกมาไม่ได้มาตรฐานที่ลูกค้ากำหนดและไม่สามารถนำไปแก้ไขได้
จำเป็นต้องดำเนินการภายใต้การควบคุมอย่างใกล้ชิดโดยผู้ชำนาญการ
เนื่องจากชิ้นส่วนแมกซีเนียมมีคุณสมบัติติดไฟง่าย
และต้องดำเนินการให้เป็นไปตามกฎหมายที่เกี่ยวข้อง เช่น
กฎกระทรวงกำหนดมาตรฐานในการบริหารและจัดการด้านความปลอดภัย
อาชีวอนามัยและสภาพแวดล้อมในการทำงาน พ.ศ. 2549 และพระราชบัญญัติความปลอดภัย
อาชีวอนามัยและสภาพแวดล้อมในการทำงานพ.ศ. 2554
พื่อเป็นการคุ้มครองแรงงานลูกจ้างพนักงานในกิจการให้ได้รับสวัสดิภาพและความปลอดภัยในการทำงาน

3. ปัจจัยความเสี่ยง

3.1 การประกอบธุรกิจ

วัตถุดิบล้าสมัย

บริษัทรับจ้างผลิตและจำหน่ายชิ้นส่วนแมกนีเซียมสำหรับกล้องถ่ายรูป
ที่โรงงานผลิตอยู่ในจังหวัดนครราชสีมา ในปี 2560 ยอดขาย 832 ล้านบาท คิดเป็นร้อยละ 28.2
ของรายได้จากการขายทั้งหมด

บริษัทรับงานผลิตชิ้นส่วนสำหรับกล้องถ่ายรูปรุ่นใหม่อย่างต่อเนื่องทุกปี
การผลิตชิ้นส่วนแมกนีเซียมสำหรับกล้องถ่ายรูปรุ่นใหม่จำเป็นต้องจัดทำแผนประมาณการความต้องการใช้วัตถุดิบและจัดซื้อล่วงหน้าในหลากหลายประเภทวัตถุดิบ
ทำให้อาจจัดซื้อเกินความต้องการใช้จริงบ้าง อย่างไรก็ตาม
บริษัทมีวิธีจัดการวัตถุดิบส่วนเกินความต้องการในการผลิตชิ้นส่วนที่มีรอบหมุนสินค้าช้าหรือล้าสมัยแล้วไปใช้ในการผลิตชิ้นส่วนรุ่นอื่นได้

การพึ่งพิงบริษัทแม่

บริษัทต้องพึ่งพาการตลาดและเทคโนโลยีการผลิตและอื่นๆตามที่ได้ระบุอยู่ในสัญญาให้ความช่วยเหลือทางเทคนิคและการพัฒนา
(Technical Service Agreement) ที่บริษัทได้ทำกับบริษัทแม่ จำนวน 2 ฉบับ
ทั้งในธุรกิจชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
เพื่อให้ได้รับการสนับสนุนด้านเทคโนโลยีการผลิตที่ก้าวหน้าจากประเทศญี่ปุ่นและความช่วยเหลือทางด้านการตลาดด้วย
โดยที่สัญญาฯฉบับหนึ่ง
เป็นสัญญาให้ความช่วยเหลือทางเทคนิคและการพัฒนาของธุรกิจผลิตภัณฑ์พลาสติกซึ่งกำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
2 ของยอดขายผลิตภัณฑ์พลาสติก และฉบับที่สอง
เป็นสัญญาให้ความช่วยเหลือทางเทคนิคและการพัฒนาของธุรกิจผลิตภัณฑ์แมกนีเซียมสำหรับกล้องถ่ายรูปซึ่งกำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
3 ของยอดขายผลิตภัณฑ์แมกนีเซียมสำหรับกล้องถ่ายรูป ซึ่งในปีบัญชี 2560
บริษัทได้จ่ายชำระค่าธรรมเนียม(ค่าบริการทางเทคนิค)ให้บริษัทแม่ รวมทั้งสิ้น 64.1 ล้านบาท

3.2 การเงิน

กำไรหรือขาดทุนจากอัตราแลกเปลี่ยน

ในปี 2560 บริษัททำธุรกรรมกับบริษัทแม่ ได้แก่ ขายสินค้า 91.2 ล้านบาท ซื้อวัตถุดิบ 84.7
ล้านบาท ค่าบริการทางเทคนิค 64.1 ล้านบาท ธุรกรรมเหล่านี้อยู่ในรูปสกุลเงินตราต่างประเทศ
บริษัทไม่ได้ทำสัญญาซื้อขายอัตราแลกเปลี่ยนล่วงหน้า เพื่อป้องกันความเสี่ยงด้านอัตราแลกเปลี่ยน

ฝ่ายบริหารประเมินว่า รายการธุรกรรมต่างประเทศส่วนใหญ่เป็นสกุลเงินเยน
มีความเสี่ยงต่อความผันผวนของอัตราแลกเปลี่ยนน้อย
จึงไม่ได้พิจารณาเครื่องมือในการบริหารความเสี่ยงจากอัตราแลกเปลี่ยน ( forward contract
)

3.3 การผลิต

ราคาวัตถุดิบ

บริษัทดำเนินธุรกิจรับจ้างผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป
เม็ดพลาสติกมาจากแหล่งในประเทศและต่างประเทศ และเม็ดแมกนีเซียมมาจากญี่ปุ่น
วัตถุดิบทั้งสองเป็นวัตถุดิบหลักสำคัญในกระบวนการผลิต

แม้ว่าบริษัทได้รับผลกระทบจากราคาเม็ดพลาสติกเนื่องจากความผันผวนของราคาน้ำมันดิบในตลาดโลก
แต่บริษัทมีข้อตกลงกับลูกค้าบริษัทในการปรับราคาชิ้นส่วนขึ้นได้ กรณีที่ราคาเม็ดพลาสติกปรับตัวขึ้น
ในทางกลับกัน หากราคาเม็ดพลาสติกปรับตัวลง
บริษัทก็สามารถปรับราคาขายชิ้นส่วนลดลงให้กับลูกค้า
โดยผู้ขายเม็ดพลาสติกจะแจ้งราคาให้บริษัททราบทุกสามเดือนหรือหกเดือนตามแต่กรณี
ส่วนในกรณีของเม็ดแมกนีเซียม ความผันผวนของราคาไม่มากเท่าเม็ดพลาสติก
หากเกิดกรณีที่ราคาเม็ดแมกนีเซียมปรับตัวขึ้นจนกระทบต่อราคาขายชิ้นส่วนอย่างมีนัยสำคัญ
บริษัทก็สามารถเจรจากับลูกค้าได้เนื่องจากลูกค้าส่วนใหญ่มีความสัมพันธ์อันดีกับบริษัทมาอย่างยาวนาน

3.4 ผู้ถือหุ้น

ผู้ถือหุ้นรายใหญ่ของบริษัท

บริษัท มิตซูวา อิเล็กทริค อินดัสตรี จำกัด เป็นบริษัทแม่ ถือหุ้นอยู่ในบริษัทร้อยละ 59.25
ของจำนวนหุ้นที่จำหน่ายและชำระเต็มมูลค่าแล้ว โดยที่กลุ่มยามาด้าถือหุ้นในบริษัทแม่ร้อยละ 52
และถือหุ้นทางตรงในบริษัทร้อยละ 11.6 ของจำนวนหุ้นที่จำหน่ายและชำระเต็มมูลค่าแล้ว
เมื่อพิจารณาการถือหุ้นทางอ้อมผ่านบริษัทแม่ คิดเป็นร้อยละ 30.81 ในบริษัท
และการถือหุ้นของกลุ่มยามาด้าทางตรงคิดเป็นร้อยละ11.6 ในบริษัทแล้ว
รวมสัดส่วนที่กลุ่มยามาด้าถือหุ้นทางตรงและทางอ้อมในบริษัท รวมเป็นร้อยละ 42.41
ทำให้กลุ่มยามาด้าอาจควบคุมคะแนนเสียงการลงมติในที่ประชุมผู้ถือหุ้นได้ในบางส่วนบางกรณี
ยกเว้นเรื่องกฎหมายหรือข้อบังคับบริษัทที่กำหนดต้องให้ได้รับเสียง 3 ใน 4
ของจำนวนคะแนนเสียงทั้งหมดของผู้ถือหุ้นที่ประชุมผู้ถือหุ้นซึ่งมาประชุมและมีสิทธิออกเสียงลงคะแนน
ดังนั้นผู้ถือหุ้นรายอื่นอาจไม่สามารถรวบรวมคะแนนเสียงเพื่อถ่วงดุลเรื่องที่ผู้ถือหุ้นใหญ่เสนอได้

4. ทรัพย์สินที่ใช้ในการประกอบธุรกิจ

4.1 ทรัพย์สินที่สำคัญที่ใช้ประกอบธุรกิจหลัก มูลค่า ณ วันที่ 31 มีนาคม 2561 เป็นดังนี้

+-------------------------+-----------------+-------+-----------------+
| ประเภท / ลักษณะทรัพย์สิน    | ลักษณะกรรมสิทธิ    | มูลค่าต | ภาระผูกพัน        |
|                         |                 | ามบัญชี |                 |
|                         |                 |       |                 |
|                         |                 | (ล้า   |                 |
|                         |                 | นบาท) |                 |
+-------------------------+-----------------+-------+-----------------+
| ที่ดิน และส่วนปรับปรุงที่ดิน     | บริษัทเ           | 95.8  | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| อาคารและส่วนปรับปรุงอาคาร  | บริษัทเ           | 340.8 | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
| ส่วนที่อยู่ระหว่างก่อสร้าง      |                 | 142.5 |                 |
+-------------------------+-----------------+-------+-----------------+
| เครื่องจักรเครื่องมือและอุปกรณ์ | บริษัทเป          | 599.1 | ไม่ติดภาร         |
|                         | ็นเจ้าของกรรมสิทธิ์เ |       | ะค้ำประกันตามเงื่อน |
| ส่วนอยู่ระหว่างติดตั้ง         | ครื่องจักรและอุปกรณ | 167.8 | ไขสัญญาเช่าการเงิน |
|                         | ์บางส่วนบริษัทได้มาต |       | ซึ่งบริษัทมีสิทธิเลือก  |
|                         | ามสัญญาเช่าการเงิน |       | ที่จะซื้อทรัพย์สินนั้นเม |
|                         |                 |       | ื่อสิ้นสุดตามสัญญาเช่า |
|                         |                 |       | โดยที่บริษัทจะต้องป  |
|                         |                 |       | ฏิบัติตามเงื่อนไขและ |
|                         |                 |       | ข้อจำกัดต่างๆที่กำหน |
|                         |                 |       | ดไว้ในสัญญาดังกล่าว |
+-------------------------+-----------------+-------+-----------------+
| เครื่องตกแ                | บริษัทเ           | 3.1   | ไม่ติดภาระผูกพัน    |
| ต่งติดตั้งและเครื่องใช้สำนักงาน | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+
| ยานพาหนะ                | บริษัทเ           | 20.8  | ไม่ติดภาระผูกพัน    |
|                         | ป็นเจ้าของกรรมสิทธิ์ |       |                 |
+-------------------------+-----------------+-------+-----------------+

ที่ดินของบริษัทอยู่ในอำเภอเมือง จังหวัดปทุมธานี เนื้อที่ประมาณ 37.3 ไร่ ซึ่งเป็นที่ตั้งของโรงงาน
ผลิตชิ้นส่วนพลาสติก และที่ดินที่อยู่ในอำเภอโชคชัย จังหวัดนครราชสีมา เนื้อที่ประมาณ 21.6 ไร่
ซึ่งเป็นที่ตั้งของโรงงานผลิตชิ้นส่วนพลาสติกและชิ้นส่วนแมกนีเซียมสำหรับกล้องถ่ายรูป

อาคารและโรงงานที่ปทุมธานี ประกอบด้วย อาคารสำนักงาน โรงงานผลิต
พ่นสีและประกอบชิ้นส่วนพลาสติก รวม 8 โรงและพื้นที่คลังเก็บสินค้า โดยโรงที่ 9
อยู่ในระหว่างการก่อสร้าง คาดว่า จะก่อสร้างเสร็จภายในปีนี้
สำหรับอาคารและโรงงานที่นครราชสีมา ประกอบด้วย อาคารสำนักงาน
โรงงานผลิตชิ้นส่วนพลาสติกจำนวนหนึ่งโรง
มีกำลังการผลิตและพื้นที่คลังสินค้าน้อยกว่าของโรงงานที่ปทุมธานี
และในพื้นที่ข้างเคียงเป็นอาคารสำนักงานและโรงงานผลิต
พ่นสีและประกอบชิ้นส่วนแมกนีเซียมสำหรับกล้องถ่ายรูปและพื้นที่คลังเก็บสินค้า

เครื่องจักร เครื่องมือและอุปกรณ์ ได้แก่ เครื่องฉีดชิ้นส่วนพลาสติก
เครื่องฉีดชิ้นส่วนแมกนีเซียมสำหรับกล้องถ่ายรูป และอุปกรณ์ เครื่องมือที่ใช้ในกระบวนการผลิต เช่น
JIG ที่ใช้จับตัวชิ้นส่วนในกระบวนการผลิต โดยโรงงานที่ปทุมธานีสำหรับการผลิต
พ่นสีและประกอบชิ้นส่วนพลาสติก ส่วนโรงงานที่โคราชสำหรับการผลิตชิ้นส่วนพลาสติกเท่านั้น
และสำหรับการผลิต พ่นสีและประกอบชิ้นส่วนแมกนีเซียมสำหรับกล้องถ่ายรูป
และอุปกรณ์เครื่องมือที่ใช้ในกระบวนการผลิต

5. ข้อพิพาททางกฎหมาย

บริษัทไม่มีข้อพิพาททางกฎหมาย

6. ข้อมูลทั่วไปของบริษัทและข้อมูลสำคัญอื่น

ชื่อบริษัท : บริษัท ไทยมิตซูวา จำกัด (มหาชน) (Thai Mitsuwa Public Company
Limited)

ชื่อย่อ : TMW

เลขทะเบียนบริษัท : 0107546000032

ที่ตั้ง : สำนักงานใหญ่ ปทุมธานี

เลขที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000

: สาขานครราชสีมา

เลขที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

ประกอบธุรกิจ : รับจ้างผลิต พ่นสีและประกอบผลิตภัณฑ์ชิ้นส่วนพลาสติกที่โรงงานปทุมธานีและที่
โรงงงานสาขาโคราช นครราชสีมา ลูกค้าบริษัทเป็นผู้ผลิตเครื่องใช้ไฟฟ้าและเครื่องใช้
อิเล็กทรอนิกส์ ประเภทออดิวิชชวล; เครื่องใช้ในสำนักงานและเครื่องใช้ไฟฟ้า ภายในบ้าน;
รถยนต์ รถกระบะและรถจักรยานยนต์

รับจ้างผลิตซ่อมปรับปรุงและจำหน่ายแม่พิมพ์

รับจ้างผลิตพ่นสีและประกอบผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป
ที่โรงงานสาขาโคราช นครราชสีมา

Web Site : http://www.thaimitsuwa.com

โทรศัพท์ (02) 581-5558-60, (02) 581-2157-61

โทรสาร : (02) 581-6160, 02-581-3796

ทุนจดทะเบียน : 199.50 ล้านบาท

ประกอบด้วย หุ้นสามัญ 39.90 ล้านหุ้น มูลค่าหุ้นละ 5 บาท

ทุนที่ออกและชำระเต็มมูลค่า : 199.50 ล้านบาท เป็น หุ้นสามัญ 39.90 ล้านหุ้น มูลค่าหุ้นละ 5
บาท

บุคคลอ้างอิงอื่นๆ

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

93 อาคารตลาดหลักทรัพย์แห่งประเทศไทย,ถนนรัชดาภิเษก แขวงดินแดง

เขตดินแดง กรุงเทพมหานคร 10400

โทรศัพท์: 02-009-9000

โทรสาร ; 02-009-9001

(ข) ผู้สอบบัญชี : 1. นางสาวศิริวรรณ สุรเทพินทร์ ผู้สอบบัญชีรับอนุญาตเลขทะเบียน 4604

2. นายวิชาติ โลเกศกระวี ผู้สอบบัญชีรับอนุญาต เลขทะเบียน 4451

3. นางสาวกมลทิพย์ เลิศวิทย์วรเทพ ผู้สอบบัญชีรับอนุญาตเลขทะเบียน 4377

บริษัท สำนักงาน อีวาย จำกัด

ชั้น 33 อาคารเลครัชดา 193/136-137 ถนนรัชดาภิเษก

เขตคลองเตย กรุงเทพฯ 10110

โทรศัพท์: (02) 264-9090, 264 -0777

โทรสาร: (02) 264-0789

(ค) ที่ปรึกษาทางกฎหมาย : บริษัท กฎหมายปาระมี จำกัด

511/4 ถนนประชาอุทิศ 117/1

แขวงทุ่งครุ เขตทุ่งครุ กรุงเทพฯ 10140

โทรศัพท์: 02-815-9522-3

โทรสาร : 02-815-9523